Cuneiform Tablet Kt 94/k 858b (AKT 6c 671)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma ḫa-nu-nu li-ip-tí-IŠTAR ú-ṣur-ša-IŠTAR-ma a-na a-lá-ḫi-im qí-bi-ma i-na 11 ma-na 7.5 GÍN KÙ.BABBAR-pí-kà ša iš-tù pu-ru-uš-ḫa-dim ub-lu-ni-ni a-na ma-la tí-ir-tí-kà a-na ṭup-pì-kà ša 7.33333 ma-na 5 GÍN KÙ.BABBAR ša a-na zu-ku-a ḫa-bu-lá-tí-ni u₄-mu-kà 3 ITU.KAM i-tí-qú-ma i-na-aḫ-DINGIR i-dí-ku-ba-am ú-ša-ḫi-it-ma ša 2 ITU.KAM ú ša-pá-tim 17.5 GÍN KÙ.BABBAR ṣí-ib-tim il₅-qé 2 GÍN.TA a-na ma-na-im ki-ib-sá-tim il₅-qé ṭup-pá-am ša ku-nu-ki-kà nu-šé-ṣí-a-ma ni-il₅-té-šu-ma i li-bi ṭup-pí-kà i-na É i-na-aḫ-DINGIR ni-iš-ku-un ší-tí KÙ.BABBAR-pí-kà 3 ma-na 10 GÍN KÙ.BABBAR a ma-lá tí-ir-tí-kà É i-na-aḫ-DINGIR nu-šé-ṣí-a-ma i-na 5 GÚ URUDU ša tù-šé-bi-lá-ni ŠÀ.BA 13 ma-na URUDU a-na gám-ri-im ša ḫa-ra-nim ú-ku-ul-tí ANŠE.ḪI ir-nu-id il₅-qé ší-im 4 GÚ 47 ma-na URUDU-i-kà 0.66666 GÍN 15 ŠE KÙ.BABBAR-áp-šu 3.5 ma-na 5 GÍN 0.5 ma-na 2 GÍN KÙ.BABBAR ší-im 2 ANŠE.ḪI-kà ŠÀ.BA 17 GÍN KÙ.BABBAR ší-im 1 ANŠE.ḪI ša a-na en-na-nim DUMU a-bi-a ḫa-bu-lá-tí-ni ni-iš-qúl 5 GÍN KÙ.BABBAR a-na am-tí-kà ni-dí-in 4 GÍN KÙ.BABBAR a-na ú-ṣur-ša-IŠTAR ni-dí-in 1.5 GÍN na-áb-ri-tí ANŠE.ḪI 3 GÍN ki-ib-sá-at KÙ.BABBAR ša É i-na-aḫ-DINGIR nu-šé-ṣí-a-ni a ší-im AN.NA ni-ik-bu-us 16.66666 GÍN ší-im 2 ší-na ku-ta-ni lu KÙ.BABBAR ša É i-na-aḫ-DINGIR nu-šé-ṣí-a-ni lu KÙ.BABBAR ší-im URUDU-kà iš-té-ni-iš iš-tù KÙ.BABBAR a-na ZI.GA nu-ša-qí-lu 6.66666 ma-na 5.5 GÍN KÙ.BABBAR iz-ku-am-ma 6.33333 ma-na 8.5 GÍN KÙ.BABBAR a ší-im AN.NA ni-iš-qúl-ma 8.5 GÍN.TA 55 ma-na 4.5 GÍN AN.NA ni-iš-a-ma-kum 16.66666 GÍN KÙ.BABBAR-áp-kà i-ší-ta-ma 2 ku-ta-ni a-na KÙ.BABBAR-pì-kà ni-iš-a-ma-kum 55 ma-na 4.5 GÍN AN.NA ú 2 ku-ta-ni ú ṭup-pá-am ša sà-li-a mì-ma a-nim ku-nu-ki-ni ú-ṣur-ša-IŠTAR na-áš-a-ku-um lu KÙ.BABBAR ša iš-tù pu-ru-uš-ḫa-dim uṣ-a-ni lu ší-im URUDU-i-kà lu-qú-ut-kà ga-am-ra-at-ku-um ú ANŠE.ḪI-kà